PÖYTÄKIRJAYhdistyneen arabitasavallan liitymisestä tullitariffeja ja kauppaa koskevaan yleissopimukseen

Tullitariffeja ja kauppaa koskevan yleissopimuksen sopimuspuolina olevat hallitukset (jäljempänä "yleissopimus" ja "sopimuspuolet"), Euroopan talousyhteisö ja Yhdistyneen arabitasavallan hallitus (jäljempänä "Yhdistynyt arabitasavalta"), jotkaottavat huomioon Yhdistyneen arabitasavallan liittymistä tullitariffeja ja kauppaa koskevaan yleissopimukseen koskevan hakemuksen ja keskustelut, jotka edelsivät Yhdistyneen arabitasavallan väliaikaisesta liittymisestä 13 päivänä marraskuuta 1962 annetun julistuksen laatimista,ottavat huomioon myös Yhdistyneen arabitasavallan liittymistä käsitelleen työryhmän kertomuksen sellaisten liittymisehtojen näkökohdista, jotka eivät suoraan liity tariffineuvotteluihin,ottavat huomioon Yhdistyneen arabitasavallan liittymiseksi yleissopimukseen käytyjen neuvottelujen tulokset, jaovat sopineet edustajiensa välityksellä seuraavista määräyksistä:

I OSAYleiset määräykset

1. Tämän pöytäkirjan 8 kohdan mukaisesta voimaantulopäivästä alkaen Yhdistynyt arabitasavalta on yleissopimuksen 32 artiklassa tarkoitettu sopimuspuoli ja soveltaa väliaikaisesti ja jollei tämän pöytäkirjan määräyksistä muuta johdu:a) yleissopimuksen I, III ja IV osaa;b) yleissopimuksen II osaa siltä osin kuin se on yhdenmukainen sen tämän pöytäkirjan päivämääränä olemassa olevan lainsäädännön kanssa.Yleissopimuksen 3 artiklaan viittaavia 1 artiklan 1 kohdassa määrättyjä velvollisuuksia ja yleissopimuksen 6 artiklaan viittaavia 2 artiklan 2 kohdan b alakohdassa määrättyjä velvollisuuksia pidetään tässä kohdassa yleissopimuksen II osassa tarkoitettuina.2. a) Yleissopimuksen määräykset, joita Yhdistyneen arabitasavallan on sovellettava, jollei tässä pöytäkirjassa toisin määrätä, ovat Yhdistyneiden Kansakuntien kauppa-ja työllisyyskonferenssin valmistelevan komission toisen istunnon päätösasiakirjan liitteenä olevassa tekstissä, sellaisena kuin ne ovat oikaistuina, mukautettuina tai muulla tavoin muutettuina asiakirjoilla, jotka ovat voimassa päivänä, jona Yhdistyneestä arabitasavallasta tulee sopimuspuoli.b) i) Sen estämättä, mitä yleissopimuksen 1 artiklan 1 kohdassa määrätään, tämä pöytäkirja ei tuontitullien tai tuonnista kannettavien maksujen osalta tarkoita Yhdistyneen arabitasavallan poistavan sen erityisesti myöntämää etuuskohtelua yhdeltä tai useammilta seuraavilta mailta: Jordania, Syyria, Irak, Libanon, Libya, Saudi-Arabia ja Jemen, kuitenkin, jos tarkoitettu etuuskohtelu ei ylitä 13 päivän marraskuuta 1962 tasoa;ii) edellä olevaa kohtaa pidetään sopimuspuolten yleissopimuksen 25 artiklan 5 kohdan mukaisesti tekemänä päätöksenä, kuin kyseessä olisi 1 artiklan 3 kohdan mukaisesti tehty päätös;iii) jos Yhdistynyt arabitasavalta haluaisi myöhemmin muuttaa edellä i alakohdassa tarkoitettua etuuskohtelua, erityisesti lisäämällä siihen tuotteita, joihin ei tällä hetkellä sovelleta etuuskohtelua, sopimuspuolet käsittelevät asiaa yleissopimuksen 1 artiklan 3 kohdan mukaisesti;iv) edellä i, ii ja iii alakohdan märräyksiä sovelletaan, sanotun kuitenkaan rajoittamatta Yhdistyneen arabitasavallan oikeutta hyötyä tulliliiton tai vapaakauppa-alueen muodostamista koskevista yleissopimuksen määräyksistä.c) Jos yleissopimuksen 5 artiklan 6 kohdassa, 7 artiklan 4 kohdan d alakohdassa ja 10 artiklan 3 kohdan c alakohdassa mainitaan kyseisen sopimuksen päivämäärä, Yhdistyneen arabitasavallan osalta sovellettava päivä on 13 marraskuuta 1962, Yhdistyneen arabitasavallan väliaikaista liittymistä koskevan julistuksen päivä.

II OSALuettelo

3. Liitteenä olevasta luettelosta tulee yleissopimuksen liitteenä oleva Yhdistyneen arabitasavallan luettelo tämän pöytäkirjan tullessa voimaan.4. Jos tiettyjä neuvotteluja ei ole saatu päätökseen ajoissa, jotta niiden tulokset voitaisiin liittää tähän pöytäkirjaan päivänä, jona se avataan allekirjoitettavaksi, muut näistä neuvotteluista johtuvat myönnytykset ovat tämän pöytäkirjan liitteinä; niitä säännellään mainitun pöytäkirjan määräyksillä asianomaisten osapuolten pöytäkirjan allekirjoituspäivästä seuraavana päivänä.5. a) Jos yleissopimuksen 2 artiklan 1 kohdassa mainitaan kyseisen sopimuksen päivämäärä, sovelletaan niiden tuotteiden osalta, joihin sovelletaan tämän pöytäkirjan liitteenä olevassa luettelossa olevaa myönnytystä, tämän pöytäkirjan päivämäärää.5. b) Viitattaessa kyseisen sopimuksen päivämäärään mainitun sopimuksen 2 artiklan 6 kohdan a alakohdassa, tämän pöytäkirjan liitteenä olevan luettelon osalta sovellettava päivämäärä on tämän pöytäkirjan päivämäärä.6. "Taloudellisen kehityksen konsolidoimista koskeva väliaikainen vero" voidaan pitää voimassa, mutta sen määrät eivät voi ylittää tämän pöytäkirjan päivänä sovellettavia määriä sidottujen tullien osalta 31 päivään joulukuuta 1975; jos mainittuna päivänä tämä toimenpide on vielä voimassa, sopimuspuolet tarkastelevat kysymystä uudelleen.

III OSALoppumääräykset

7. Tämä pöytäkirja talletetaan sopimuspuolten pääjohtajan huostaan. Se on avoinna Yhdistyneen arabitasavallan allekirjoitettavaksi 31 päivään joulukuuta 1970. Se on myös avoinna sopimuspuolten ja Euroopan talousyhteisön allekirjoitettavaksi.8. Tämä pöytäkirja tulee voimaan kolmantenakymmenentenä päivänä sen jälkeen, kun Yhdistynyt arabitasavalta on allekirjoittanut sen.9. Yhdistyneen arabitasavallan tultua yleissopimuksen sopimuspuoleksi tämän pöytäkirjan 1 kohdan mukaisesti se voi liittyä mainittuun sopimukseen tämän pöytäkirjan soveltuvien lausekkeiden mukaisesti jättämällä liittymiskirjan pääjohtajalle. Liittyminen tulee voimaan päivänä, jona yleissopimus tulee voimaan 26 artiklan määräysten mukaisesti, tai kolmantenakymmenentenä päivänä sen jälkeen, kun liittymiskirja on talletettu, jos tämä päivä on ensiksi mainittua myöhäisempi. Tämän kohdan mukaista liittymistä yleissopimukseen pidetään mainitun sopimuksen 32 artiklan 2 kohdassa tarkoitettuna sopimuksen hyväksymisenä mainitun sopimuksen 26 artiklan 4 kohdan mukaisesti.10. Yhdistynyt arabitasavalta voi ennen liittymistään yleissopimukseen 9 kohdan mukaisesti lopettaa mainitun sopimuusen väliaikaisen soveltamisen; tämä lopettaminen tulee voimaan kuudentenakymmenentenä päivänä sen jälkeen, kun pääjohtaja on vastaanottanut sitä koskevan kirjallisen ilmoituksen.11. Pääjohtaja toimittaa viipymättä jokaiselle sopimuspuolelle, Euroopan talousyhteisölle ja Yhdistyneelle arabitasavallalle, tämän pöytäkirjan oikeaksi todistetun jäljennöksen ja ilmoituksen kaikista mainitun pöytäkirjan allekirjoituksista 7 kohdan mukaisesti, liittymiskirjan tallettamisesta 9 kohdan mukaisesti ja muista tiedoksi annetuista lausunnoista 10 kohdan mukaisesti.12. Tämä pöytäkirja kirjataan Yhdistyneiden Kansakuntien peruskirjan 102 artiklan määräysten mukaisesti.Tehty Genevessä kahdentenakymmenentenäseitsemäntenä päivänä helmikuuta tuhatyhdeksänsataaseitsemänkymmentä yhtenä kappaleena ranskan ja englannin kielellä, jollei liitteenä olevan luettelon osalta toisin määrätä, ja molemmat tekstit ovat yhtä todistusvoimaiset.

SCHEDULE LXIII - UNITED ARAB REPUBLICThis schedule is authentic only in the English language

PART IMost-Favoured-Nation Tariff

>TAULUKON PAIKKA>

SCHEDULE LXIII - UNITED ARAB REPUBLIC

PART IIPreferential Tariff

NIL